Lisa
Kaitseväe juhataja 18.07.2024 
käskkirja nr 1651P juurde

Praktikajuhendaja ülesanded ja praktikaaruanne

Praktikajuhendaja ülesanded on: 

- korraldada praktikandi vastuvõtt praktikakohas;
- tagada praktika tõhusaks läbiviimiseks väljaõppeks määratud laeval rakendamine võimalikult mitmekesistes tegevustes, kasutades ära erinevaid ilmastiku- ja navigatsiooniolusid, võimalusel ka teiste riikide vetes, ning tehes koostööharjutusi teiste laevadega;
- tutvustada praktikandile teenistuse korraldust väljaõppeks määratud laeval;
- rakendada praktikanti õppeaine õpiväljunditega määratud tegevustesse ning anda talle ettevalmistusastmele vastavaid proovile panevaid ülesandeid;
- juhendada ja nõustada praktikanti tegevuse planeerimisel ja ettevalmistamisel;
- kontrollida praktikanti ja anda ainekava alusel hinnangu tema sooritusele;
- kontrollida, et praktikant järgiks praktika käigus mereväe juhendeid ja ohutuseeskirju;
- kaasata vajaduse korral pädevad abijuhendajad ja suunata neid;
- toetada praktikandi sulandumist laeva ohvitserkonda ning tutvustada talle selle traditsioone ja kombeid;
- koostada juhendaja praktikaaruande ja edastada see viie tööpäeva jooksul pärast praktika lõppemist vastutavale õppejõule.

Juhendaja praktikaaruanne

Juhendaja praktikaaruandes annab juhendaja hinnangu praktikandi tegevusele. Aruanne koostatakse vabas vormis ning peab kajastama vähemalt alljärgnevaid punkte.

1. Hinnang õpiväljundite saavutamisele koos põhjendusega.
2. Hinnang praktikandi tugevatele ja nõrkadele külgedele teenistusülesannete täitmisel.
3. Hinnang praktikandi suhtumisele teenistusülesannete täitmisel.
4. Soovitused praktikandile.
5. Ettepanekud praktika paremaks korraldamiseks.
6. Komandöri hinne („arvestatud“ või „mittearvestatud“) praktikandile koos lühipõhjendusega.

Väljaõppeks määratud laeva komandör tutvustab praktikandile juhendaja praktikaaruannet allkirja vastu.

Kontakt Kaitseväe Akadeemias õppeaine ja praktika sisulistes küsimustes kpt-mjr Deniss Tulin (deniss.tulin@mil.ee).